สวัสดีค่ะ ที่บ้านเลี้ยงแมวแต่เป็นแบบระบบปล่อยค่ะ ทำให้เวลาโดนข่วนก็จะป้องกันตัวเองโดยการไปรับวัคซีนทุกครั้งปี 59 เดือนกรกฎาคม เข็มกระตุ้น 2 เข็มปี 60 เดือนกันยายน เข็มกระตุ้น 2 เข็มปี 61 เดือนพฤศจิกายน เข็มกระตุ้น 2 เข็มปี 62 เดือนเมษายน เข็มกระตุ้น 1 เข็มปี 62 เดือนสิงหาคม เข็มกระตุ้น 1 เข็มล่าสุดวันอังคารที่ 10 ธ.ค. 62 เวลา 7.00 น. เพิ่งไปช่วยลูกแมวน่าจะอายุประมาณ 15 วันค่ะ ตัวเล็กมาก แต่ลืมตาแล้ว แล้วเหมือนโดนเล็บเค้านิดนึง มองหาแผลไม่มี ล้างสบู่แล้วค่ะ แต่ที่กังวลคือ แม่แมวเป็นแมวจรค่ะ และไม่สามารถคุมแมวไว้ดูอาการได้ เพราะแม่มันมาเอาคืนไปแล้วค่ะ เลยไม่แน่ใจว่า ควรต้องไปฉีดยาหรือไม่ รบกวนคุณด้วยค่ะ
สวัสดีค่ะ หากฉีดกระตุ้นล่าสุดมาตั้งแต่เดือนสิงหาคม การถูกข่วนใหม่ในครั้งนี้ก็ควรจะไปกระตุ้นวัคซีนด้วยเช่นกันโรคพิษสุนัขบ้าคือโรคที่เกิดจากการถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันที่สำคัญที่สุดในกรณีดังกล่าว คือการระวังการถูกกัดและข่วนซ้ำๆบ่อยๆจะดีที่สุดค่ะ